MAKUDA (SIWEL) — Atna zemmen 30 n yiseggasen Yef tmettant n ucennay ilemẓi Arezqi Rawes, i yessedhan acḥal d iqvayliyen s tezlatin-is i yecna Yef tayri tazedgant. Yecna, yessarem, maca teffeY-as tirga mxalfa, tezzuYer-it lmut akken d aleqqaq Yef tudert n 22 d aseggas.
Rawes d isem n unaẓur, ma d isem-is n tidet Arezqi Cebli. Ilul deg useggas n 1965, di taddart Agni Ḥemmic (Tala n weẓru), di Makuda. Tewwit tmijalt deg as n 29 n wayyur n tuver, aseggas 1987, deg yiwet n twaYit n uvrid netta d kraḍ n yimdukal-is, mi fYen i yiYrem n Tizi wezzu s tkerrust.
Yemmut deg tudert-is 22 n yiseggasen, Yerna yexḍev, mazal-as kan azal n wayyur ad yercel, ur yeddir i tmeYra-s, ur yeḥḍir i tesfift-is tis snat mi d-teffeY, iruḥ akken d aleqqaq, ur yeṛwi tudert. Siwa netta i tesɛa yemma-s d awtem, ilul-d deffir kraḍ n teqcicin.
Tasfift-is tamenzut teffeY-d deg useggas n 1986, ma d tis snat teffeY-d seld tamettant-is, deg-sent yecna Yef tayri s wayen yelhan d wayen dir, war akukru. Ur yeffir ara iḥulfan-is, d tmuYli-yes Yef medden akken ma llan.
Γas akken d amecṭuḥ Rawes yecna deg aṭas n tudrin. Mi yella d anelmad deg uYervaz amenzu, imdukal-is inelmaden lhan-d d temsirin ma d netta icennu. Nutni ttaran lwelha ad lemden ugar, ma d netta yerra lwelha-s Yer ccna, acku izdeY ul-is. D aya i t-yewwin ad yeḍfer avrid n wid tizwaren deg unnar-agi n war tilisa.
Ass-a Yas akken yemmut, maca mazal aṭas n yilemẓiyen i yessemḥasen i tezlatin-is. Llan wid i tent-icennun deg tmeYriwin d yivarazen. Akken daY i s-uYalent tejmilin deg iseggasen yezrin. Yeqqar-as ucennay deg yiwet n tezlit, i wumi yefka azwel » Lḥub n temẓi »
Ziɣ d temẓi-w kan i ḍegreɣ
A lḥub asmi aken i k-vdiɣ
Am usafu raqqeɣ ṭaẓeɣ
Di snat n lğihat rɣiɣ
Ass-a mi ɣliɣ ftutseɣ
Tenna-k d wayeḍ ay vɣiɣ
Akli Muhubi
SIWEL 311017 Oct 17 UTC
kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn taq_Latn bak_Cyrl